በመላ አገሪቱ ምርጫው በሰላማዊ መንገድ እየተከናወነ መሆኑን ምርጫ ቦርድ አስታወቀ
የኢትዮጵያ ብሄራዊ ምርጫ ቦርድ የደረሰውን መረጃ መሰረት አድርጎ በድረገጹ እንደለቀቀው ምርጫው በሚያስገርም የህዝብ ተሳትፎ በሰላማዊ መንገድ እየተከናወነ ይገኛል። በመላዉ ሀገሪቱ በሚገኙ የምርጫ ጣቢያዎች ህዝብ በነቂስ ወጥቶ ለመራጭነት እንደተመዘገበ ሁሉ በድምጽ አሰጣጥ ስርዓቱም እየደገመዉ መሆኑን ነዉ አስገንዝቧል፡፡በተለመደዉ ኢትዮጵያዊ ጨዋነት ከማለዳዉ 12፡00 ጀምሮ በየምርጫ ጣቢያዉ በመገኘት ድምጽ መስጠት የጀመረዉ ህዝባችን ድምጽ በመስጠት ብቻ ሳይሆን የምርጫዉን ሂደት በማገዝም ጭምር የድርሻዉን እየተወጣ ነዉ መሆኑን ምርጫ ቦርድ ገልጿል።ምርጫ ቦርዱ ለመላው የኢትዮጵያ ህዝብ ምስጋናውንም አቅርቧል፡፡